Sääntöjen päivitykset/uudistukset kaudelle 2024

1. **Edestakainen vaihto**
* Vaihdon saa suorittaa pelin missä vaiheessa tahansa, peliä ei keskeytetä vaihtojen ajaksi.
* Vaihto suoritetaan vain ja ainoastaan tekniseltä alueelta.
* Jos erotuomari huomaa väärän vaihdon, tulee huomautuksen jälkeen keltainen kortti ja kortin saa kentälle mennyt pelaaja.

**Huom!** Kotijoukkueet tekevät aina otteluihin teknisen alueen, joka merkitään tötsillä/kartioilla.

1. **Käyttäytymiseen puuttuminen**
* Pelaajien epäasiallinen käyttäytyminen, vihellyksiin protestointi, mielenosoittaminen vihellystä kohtaan, suun soitto yms. kitketään pois.
* Kaikki tuomaria, pelaajia tai vaikka katsojia kohtaan osoitettu epäasiallinen käyttäytyminen, protestointi tai provosointi on kortin arvoista.

**Huom!** Tärkeä kertoa pelaajille: Jos pelaaja tuskastuu omaan pelaamiseen tai joukkueen pelaamiseen liian provosoivasti, voi tuomari tulkita asian tuomarin päätöksen arvosteluna. Silloin tuomari voi antaa varoituksen, kyselemättä.

* **Taustahenkilöiden**: valmentajien, jojojen, huoltajien epäasialliseen käyttäytymiseen puututaan erittäin tiukasti.
* Tuomarin arvostelu, vihellyksestä purnaaminen, vastustajan arvostelu yms. epäasiallinen käytös kitketään heti pois.
* Toimihenkilöiden paitsioiden huutaminen, vapareiden toivominen, rikkeiden huutelu yms. on ehdottomasti kielletty ja kortin arvoisia.

**Huom!** Vain yksi valmentaja saa ohjeistaa omien pelaajien pelaamista kentälle. Kaikki muut toimihenkilöt ja teknisellä alueella olevat henkilöt saavat vain ja ainoastaan kannustaa.

1. **Varusteet**
* Kaikki Pipot, kaulurit, huivit, lippalakit ovat jatkossa peleissä kiellettyjä.
* Myös kaikki korut, kellot yms. on otettava joka kerta kokonaan pois, eli ei voi aiempaan tapaan teipata piiloon. Tätä voisi harjoitella jo harjoituksissa, eli kaikki asuste/varuste mikä on peleissä kielletty, otetaan myös pois harjoituksiin.
* Peliasut yhteneväiset: Joukkueet varmistavat, että pelipaidat, housut, sukat ovat samaa väriä, eikä olisi huono, jos olisi samaa malliakin. Yhteisseura joukkueiden osalta väri lienee tärkein.

*Juniori STPS seisoo kaikkien sääntöuudistusten takana ja toivoo tietysti kaikkien pelaajien, toimihenkilöiden ja jopa vanhempien pyrkivän parhaansa mukaan kunnioittamaan lajin sääntöjä ja toimivan kentällä ja kentän ulkopuolella tuomareita, lajia, seuraa ja joukkueita kunnioittaen.*